Lav et referat af nedenstående tekst:

Tekst:
Medicinalgiganten Novo Nordisk præsenterede i starten af ugen et rekordregnskab med et gigantisk overskud på hele 55,5 milliarder kroner. Og overskuddet hos Novo Nordisk og de øvrige store medicinalfirmaer var i høj grad medvirkende til at dansk økonomi (det såkaldte BNP) i sidste kvartal voksede med 1,1 procent. Langt størstedelen af Novo Nordisks omsætning og overskud kommer fra firmaets diabetes-division - og på Novos fabrik i Hjørring fremstilles en essentiel del til diabetes-patienternes behandling: Penkanylerne, der bruges til at injicere den vigtige insulin. Her annoncerede man i 2022, at man ville bruge over 500 millioner på en ny fabriksbygning inklusiv øget produktionskapacitet. Samtidig øgede man medarbejderstaben med en tredjedel, svarende til omkring 100 mennesker. Fuld produktion året rundt Og der er tilsyneladende behov for den ekstra kapacitet. For lige nu kan der ikke klemmes flere kanyler ud af fabrikken. - Vi har i hele 2022 haft fuld udnyttelse på hele vores produktionskapacitet. Vi har produceret på stort set alle linjer alle ugens dage hele året rundt, fortæller Morten Keller Caspersen, der er fabrikschef for Novo Nordisk i Hjørring. Han fortæller videre, at selvom virksomheden er kommet ud af 2022 med et rekordoverskud, har man bestemt også mærket til de kriser, der har præget store dele af samfundet. - Vi har oplevet højere energipriser. Og råvarerne - vi har jo meget plast i vores produkter - er påvirket af oliepriserne. Og vi oplever det også på distributionssystemerne, hvor vi har oplevet forsinkelser på forsendelser med skib, fortæller fabrikschefen. Flere ansættelser på vej Da man sidste år ansatte 100 nye kolleger, var det med det lange sigte for øje, forklarer fabrikschefen. - Vi ansatte dem sidste år, så de kan blive trænet i de nye apparater, der kommer ind, lyder det fra Morten Keller Caspersen. - Vi gør vores investering (i ny produktion og nye medarbejdere red.) færdig i år, og måske går vi også ind i 2024, fortæller han videre og gør det dermed klart, at man er forberedt på yderligere succes. Samtidig varsler han muligheden for, at man skal have endnu flere ansat. - Vi kommer ikke til at vokse 30 procent, som vi gjorde sidste år, men det er planen, at vi skal vokse 10-15 procent. Og der bliver masser at lave fremadrettet. - Vi får travlt. Vi har masser at lave og vi ser også ind i investeringer i ny kapacitet, som vi skal betjene i 2024 og også ind 2025. Så vi får fortsat travlt.

Referat:
Novo Nordisks afdeling i Hjørring har en stor udvidelse på vej, men varsler allerede mere vækst.